Publication: Magyar Közlöny
Issue: MK-2006-116 (Year: 2006, Number: 116)
Era: 2004-2010
Section: [22. számú melléklet a 217/1998. (XII. 30.) Korm. rendelethez]
Paragraph Index: 460

2. Az A. rész alkalmazásában, a 2. táblázat és a 11. és 12. bekezdések kivételével, a határérték a berendezések füstgázában lévõ gáznemû anyagok azon maximális mennyiségét jelenti, amely nem léphetõ túl. Amennyiben másképp nem értelmezik, a szennyezõ anyag tömegét kell osztani a füstgáz térfogatával (mg/m3-ben kifejezve), a száraz gáz hõmérsékletét és nyomását standard állapotban feltételezve (a térfogat 273,15 K és 101,3 kPa esetén). A véggáz oxigéntartalma tekintetében az alábbi táblázatokban megadott értékeket kell alkalmazni minden forrás kategóriára. A füstgázban lévõ szennyezõ anyagok koncentrációinak csökkentése céljából alkalmazott hígítás nem megengedett. A készülékek indításának, leállításának és karbantartatásának ideje kivételt képez.

Source: https://magyarkozlony.hu/hivatalos-lapok/e8801ad1a2339c6a90e300ecaa44b3c5d78f642e/dokumentumok/fadc029b62d1cd2f7799be65ce1108b3118033e8/letoltes